b'\n_START_ARTICLE_\nM/S Etel\n_START_SECTION_\nK\xc3\xa4ytt\xc3\xb6historia\n_START_PARAGRAPH_\nVuonna 1977 alus valmistui ja se luovutettiin neuvostoliittolaisen Latvian Shipping Companyn omistukseen. Aluksen kotisatamaksi tuli Riika ja nimeksi Mekhanik Fedorov. Vuonna 1991 alus sai nimen Mehanikis Fjodorovs. Vuonna 1997 alus aloitti liikenn\xc3\xb6innin Latvian Ventspilsin ja Saksan Kielin v\xc3\xa4lill\xc3\xa4. Helmikuussa Mehanikis Fjodorovs siirtyi lyhyeksi ajaksi TransRussiaExpressin Kielin ja Pietarin v\xc3\xa4liseen liikenteeseen. My\xc3\xb6hemmin samana vuonna alus aikarahdattiin eli vuokrattiin tuntemattomalle varustamolle, joka operoi aluksella Saksan Travem\xc3\xbcndesta._NEWLINE_Vuonna 1999 Dogoe Shipping Ltd. osti aluksen ja rekister\xc3\xb6i sen Maltan lipun alle. Kotisatamaksi tuli Valletta. Syyskuussa 1999 alus aikarahdattiin Cargo Connect Transport & Logistic Ltd:n Hampurin ja Hullin v\xc3\xa4liseen liikenteeseen nimell\xc3\xa4 CCTL Hamburg. Vuonna 2002 alus sai nimen Hamburg ja se siirtyi Finnlines Cargo Servicen Kielin ja Riian v\xc3\xa4liseen liikenteeseen. Kes\xc3\xa4kuusta elokuuhun 2002 Hamburg oli aikarahdattuna norjalaisen Fjord Linen Hanstholmin ja Egersundin v\xc3\xa4liseen liikenteeseen. Vuonna 2004 alus siirtyi Mann Linesin liikenteeseen reitille \xc3\x85rhus\xe2\x80\x93Paldiski\xe2\x80\x93Gda\xc5\x84sk\xe2\x80\x93Kiel._NEWLINE_Huhtikuussa 2007 ukrainalainen Phoenix Logistics osti aluksen ja rekister\xc3\xb6i sen Belizen lipun alle nimell\xc3\xa4 Etel. Kotisatamaksi tuli Belize City. 2. toukokuuta 2007 Etel aikarahdattiin vanUdenin liikenteeseen.'